
Davlat axborot tizimlarini yaratish va qo‘llab quvvatlash bo‘yicha 
Yagona integrator “UZINFOCOM” MChJ tizimida "Manfaatlar 
toʻqnashuvini boshqarish toʻgʻrisida"gi
NIZOM

1. Ushbu Nizom Oʻzbekiston Respublikasining “Manfaatlar toʻqnashuvi toʻgʻrisida”gi Qonuniga muvofiq, mehnat organlari va muassasalari faoliyatida manfaatlar toʻqnashuvini aniqlash, oldini olish va tartibga solish tartibini belgilaydi.
2. Ushbu Nizom talablari Davlat axborot tizimlarini yaratish va qo‘llab quvvatlash bo‘yicha Yagona integrator “UZINFOCOM” MChJ (keyingi oʻrinlarda - Jamiyat) tizimidagi barcha tashkilotlar boshqaruv xodimlari (keyingi oʻrinlarda - xodim) ularning egallab turgan lavozimi va xizmat vakolatlaridan qatʻiy nazar qoʻllaniladi.
3. Ushbu Nizomda quyidagi asosiy tushunchalar qoʻllaniladi:
aloqador shaxslar - xodimning yaqin qarindoshlari, xodim va (yoki) uning yaqin qarindoshlari qaysi yuridik shaxsning ustav fondi (ustav kapitali) aksiyalariga yoki ulushlariga egalik qilsa, oʻsha yuridik shaxs, xodim yoxud uning yaqin qarindoshlari qaysi yuridik shaxsda boshqaruv organining rahbari yoki aʻzosi boʻlsa, oʻsha yuridik shaxs;
ehtimoliy manfaatlar toʻqnashuvi - xodimning, uning yaqin qarindoshlarining va (yoki) mehnat organlari va muassasalari bilan bogʻliq boʻlgan shaxsning shaxsiy manfaatlari (shu jumladan shaxsiy, ijtimoiy, mulkiy, moliyaviy, siyosiy va boshqa tijorat yoki notijorat manfaatlar) muayyan vaziyatlar yuzaga kelganda, ular mehnat organlari manfaatlariga qarama-qarshi boʻlishi va mehnat organlari va muassasalarining xodimlari tomonidan xizmat majburiyatlarini bajarishiga taʻsir qilishi mumkin boʻlgan vaziyat;
favoritizm - mehnat organi va muassasasi xodimi bir shaxs yoki bir guruh shaxslar manfaatlarini boshqa shaxs va (yoki) shaxslar guruhi manfaatlaridan ustun qoʻyish, shu bilan birga, mehnat organlari va muassasalarida kadrlarni tanlash va joy-joyiga qoʻyish, lavozimi boʻyicha koʻtarish, mukofotlarni hisoblash va davlat mukofotlariga tavsiya qilish, mehnat taʻtillari berish yoki sanatoriyalar va xorij safarlariga yuborish, murojaatlarni koʻrib chiqish navbatini, shuningdek, ish vaqti va navbatchilik grafiklarini belgilash shular jumlasidandir;
homiylik - yon bosish, qulay mehnat sharoitlarini yaratib berish shaklida mehnat organi va muassasasi xodimining yuqoriroq lavozimdagi xodim tomonidan himoya qilinishi;
manfaatlar toʻqnashuvi - shaxsning shaxsiy (bevosita yoki bilvosita) manfaatdorligi uning oʻz lavozim yoki xizmat majburiyatlarini lozim darajada bajarishiga taʻsir koʻrsatayotgan yoxud taʻsir koʻrsatishi mumkin boʻlgan hamda shaxsiy manfaatdorlik bilan fuqarolarning, tashkilotlarning, jamiyatning yoki davlatning huquqlari, qonuniy manfaatlari oʻrtasida qarama-qarshilik yuzaga kelayotgan (mavjud manfaatlar toʻqnashuvi) yoki yuzaga kelishi mumkin boʻlgan (ehtimoliy manfaatlar toʻqnashuvi) vaziyat;
manfaatlar toʻqnashuvini hal qilish - mehnat organlari va muassasalari tomonidan xodimlarining xizmat majburiyatlari lozim darajada bajarilmasligi holati va (yoki) manfaatlar toʻqnashuvi yuzaga kelganda ularning manfaatlari (shu jumladan, shaxsiy, ijtimoiy, mulkiy, moliyaviy, siyosiy va boshqa tijorat yoki notijorat manfaatlar) mehnat organlari va muassasalarining manfaatlaridan ustun kelishi xavfini kamaytirish yoki bartaraf etish;
manfaatlar toʻqnashuvini oshkor qilish - xodimlar tomonidan ehtimoliy yoki mavjud manfaatlar toʻqnashuvi toʻgʻrisida eʻlon qilish tartib-taomili, mavjud manfaatlar toʻqnashuvi - xodimning, uning yaqin qarindoshlarining va (yoki) mehnat organlari va muassasalari bilan bogʻliq boʻlgan shaxsning shaxsiy manfaatlari (shu jumladan shaxsiy, ijtimoiy, mulkiy, moliyaviy, siyosiy va boshqa tijorat yoki notijorat manfaatlar) mehnat organlari va muassasalari manfaatlariga bevosita yoki bilvosita qarama-qarshi boʻlgan vaziyat;
nepotizm (tanish-bilishchilik) - oʻzining yaqin qarindoshlari yoki doʻstlariga gʻayriqonuniy imtiyozlar berish maqsadida hokimiyatdan foydalanish va (yoki) taʻsir oʻtkazish, shuningdek, yaqin qarindoshlari va (yoki) doʻstlariga asossiz mukofotlar hisoblash, mehnat organlari va muassasalari manfaatlari zarariga yaqin qarindoshlari va doʻstlarini ishga qabul qilish va lavozimga tayinlashlar;
yaqin qarindoshlar - ota-onalar, aka-ukalar, opa-singillar, oʻgʻillar, qizlar, 
er-xotinlar, shuningdek, er-xotinlarning ota-onalari, aka-ukalari, opa-singillari va farzandlari;
shaxsiy manfaatdorlik - xodim yoxud u bilan aloqador shaxslar ushbu xodim tomonidan bevosita yoki bilvosita qaror qabul qilinishi yoki xodimning ushbu jarayonda boshqacha tarzda ishtirok etishi natijasida olishi mumkin boʻlgan har qanday naf yoki afzallik;
urugʻ - aymoqichilik - xodimning umumiy ajdodga ega boʻlgan muayyan qarindoshga mansubligi asosida uchinchi shaxslarga nisbatan subyektiv, iltifotli 
va noxolis munosabatda boʻlish shaklidagi shaxsiy manfaatining namoyon etilishi.
4. Mehnat organlari va muassasalari hamda ularning xodimlari manfaatlar toʻqnashuvini boshqarish masalalarida quyidagi asosiy prinsiplarga rioya qilishlari shart:
qonuniylik;
fuqarolarning, tashkilotlarning, jamiyatning va davlatning qonuniy manfaatlari ustuvorligi;
ochiqlik va shaffoflik;
xolislik;
korrupsiyaga nisbatan murosasizlik.

2-bob. Masʻul tarkibiy boʻlinmalar, xodimlarining majburiyatlari va vakolatlari
5. Xodimlar oʻzlarining xizmat majburiyatlarini bajarishida va (yoki) mehnat organlari va muassasalarining manfaatlarini ifodalashda ushbu Nizomda belgilangan prinsiplarga amal qilishlari, shuningdek, manfaatlar toʻqnashuviga olib keladigan vaziyatlardan oʻzlarini saqlashlari shart.
6. Xodim manfaatlar toʻqnashuvi bilan bogʻliq munosabatlarni tartibga solishda:
ushbu Nizomning talablariga rioya qilishi;
Jamiyat tizimida korrupsiyaga qarshi kurashish boʻlimiga maslahat soʻrab murojaat etishi;
ehtimoliy manfaatlar toʻqnashuvi toʻgʻrisidagi deklaratsiyada koʻrsatilishi kerak boʻlgan maʻlumotlardan tashqari qoʻshimcha maʻlumotlarni elektron yoki yozma shaklda taqdim etishi;
nepotizm (tanish-bilishchilik), favoritizm, mahalliychilik, homiylik va urugʻ- aymoqichilikning namoyon boʻlishiga qatʻiy chek qoʻyishi;
oʻz lavozim majburiyatlarini yoki xizmat vakolatlarini vijdonan bajarishi 
va ularning bajarilishiga taʻsir koʻrsatadigan yoki taʻsir koʻrsatishi mumkin boʻlgan oʻz shaxsiy manfaatlari bilan bogʻliq har qanday harakatlardan oʻzini tiyishi;
lavozim majburiyatlarini yoki xizmat vakolatlarini bajarish chogʻida manfaatlar toʻqnashuviga olib keladigan yoki olib kelishi mumkin boʻlgan shaxsiy manfaatdorlikka yoʻl qoʻymasligi;
mavjud manfaatlar toʻqnashuvi yuzaga kelgan taqdirda, oʻz ish yurituvidagi hujjatlar boʻyicha qaror qabul qilinguniga qadar oʻzining bevosita rahbarini (tashkilot rahbari - yuqori turuvchi rahbarini) yoki Inson resurslarini rivojlantirish va boshqarish boshqarmasini xabardor qilishi;
oʻzining bevosita boʻysunuvidagi xodimlarni yoki boshqa xodimlarni bevosita yoki bilvosita oʻzining shaxsiy manfaatlarini koʻzlovchi harakatlarga (harakatsizlikka) majburlamasligi;
oʻzi mehnat (xizmat) faoliyatini amalga oshirayotgan mehnat organi yoki muassasasi nazorati ostidagi tashkilotdan yoki uning tarkibiy boʻlinmasidan ishga qabul qilish toʻgʻrisida takliflar kelib tushganligi holati haqida bir ish kuni ichida Jamiyat tizimida korrupsiyaga qarshi kurashish boʻlimiga xabar berishi;
boshqa xodimlarga nisbatan oʻziga maʻlum boʻlgan manfaatlar toʻqnashuvi hollari toʻgʻrisida Jamiyat tizimida korrupsiyaga qarshi kurashish boʻlimiga xabar berishi;
ehtimoliy manfaatlar toʻqnashuvini tartibga solish maqsadida Inson resurslarini rivojlantirish va boshqarish boshqarmasini yoki Jamiyat tizimida korrupsiyaga qarshi kurashish boʻlimi soʻroviga koʻra maʻlumotlar taqdim etishi shart.
Xodim qonunchilikka muvofiq boshqa huquqlarga ega boʻlishi va uning zimmasida boshqa majburiyatlar ham boʻlishi mumkin.
7. Manfaatlar toʻqnashuvining oldini olish maqsadida xodim quyidagi hollarda manfaatlar toʻqnashuvi toʻgʻrisida xabar berishi kerak, agar:
yaqin qarindoshlari bevosita xodimning boʻysunuvidagi ishga qabul qilingan boʻlsa (davlat fuqarolik xizmati lavozimlarining siyosiy guruhiga kiruvchi lavozimga ishga qabul qilingan hollar bundan mustasno) yoki xodimning ishiga fuqarolik - huquqiy shartnoma asosida oʻziga aloqador shaxslar jalb etilgan boʻlsa, xodim oʻziga aloqador shaxslarga taalluqli masalalar boʻyicha qarorlar qabul qilishda ishtirok etayotgan boʻlsa;
xodim va (yoki) uning yaqin qarindoshlari tijorat tashkilotlarida ulushlarga yoki aksiyalarga ega boʻlsa, xodim va (yoki) uning yaqin qarindoshlari nodavlat notijorat tashkilotining boshqaruvida maʻlum bir lavozimni egallab turgan boʻlsa;
yaqin qarindoshi tekshiruv oʻtkazilayotgan obyektda (yuridik shaxsda) tekshiruv yoʻnalishi boʻyicha masʻul mansabdor shaxs sifatida ishlayotgan boʻlsa yoki mazkur tekshiruv obyekti (yuridik shaxs) unga aloqador shaxs boʻlsa;
xodim tomonidan oʻzining shaxsiy manfaatdorligi mavjud boʻlgan mehnat organlari va muassasalari tomonidan tovarlar, ishlar yoki xizmatlarni xarid qilish haqida qaror qabul qilishda ishtirok etsa;
boshqa har qanday mavjud manfaatlar toʻqnashuvi oʻziga maʻlum boʻlib qolsa.
8. Ushbu Nizomning 7-bandida keltirilgan holatlardan tashqari boshqa holatlarda ham manfaatlar toʻqnashuvi vujudga kelishi mumkin. Manfaatlar toʻqnashuvining mavjudligini aniqlash uchun har bir alohida vaziyat barcha holatlar hisobga olingan holda alohida koʻrib chiqiladi. Ushbu Nizomda nazarda tutilmagan yangi manfaatlar toʻqnashuvi holatlari aniqlangan taqdirda, mazkur Nizomga oʻzgartirish va qoʻshimchalar kiritilishi lozim.
9. Manfaatlar toʻqnashuvining oldini olish maqsadida xodim:
xizmat mavqeyini suiisteʻmol qilish orqali shaxsiy naf olishga;
manfaatlar toʻqnashuvi haqidagi axborotni oshkor etish chogʻida maʻlumotlarni yashirishga yoxud bila turib yolgʻon yoki notoʻgʻri axborot taqdim etishga;
biri boshqasiga boʻysunuvchi yoki biri boshqasining nazoratidagi tashkilotlarda oʻrindoshlik boʻyicha ishlashga, bundan qonunchilikda nazarda tutilgan hollar mustasno;
tijorat tashkilotlarining taʻsischisi (aksiyadori, ishtirokchisi) boʻlishga, bundan aksiyadorlik jamiyatlarining erkin muomalada boʻlgan aksiyalarining oʻn foizigacha egalik qilish hollari mustasno;
oʻzi mehnat (xizmat) faoliyatini amalga oshirayotgan mehnat organi yoki muassasasi nazoratida boʻlgan tadbirkorlik faoliyati subyektining aksiyalariga yoki ustav fondidagi (ustav kapitalidagi) ulushlariga egalik qilishga, shuningdek, ushbu tadbirkorlik faoliyati subyektlarining boshqaruv organi aʻzosi boʻlishga, bundan Oʻzbekiston Respublikasi Qonunlarida hamda Oʻzbekiston Respublikasi Prezidenti qarorlarida nazarda tutilgan yoki bu faoliyat qonunchilikka muvofiq lavozim majburiyatlari hisoblanadigan hollar mustasno. Bunda, mehnat organi yoki muassasasi nazoratida boʻlgan tadbirkorlik faoliyati subyektlarining aksiyalariga yoki ustav fondidagi (ustav kapitalidagi) ulushlariga egalik qilgan yoxud mazkur tadbirkorlik faoliyati subyektlarining boshqaruv organlari aʻzosi boʻlgan shaxs mazkur xodim lavozimini egallagan hollarda, u qonunchilikda belgilangan tartibda ushbu aksiyalarni yoki ulushlarni bir oy ichida realizatsiya qilishi, boshqaruv organlarining aʻzoligidan chiqishi kerak;
oʻzi mehnat (xizmat) faoliyatini amalga oshirayotgan mehnat organi yoki muassasasi oʻziga taalluqli boʻlgan ishlarni koʻrib chiqishda yoki oʻziga aloqador shaxslarga taalluqli boʻlgan ishlarni koʻrib chiqishda vakil sifatida ishtirok etishga, (agar u qonunchilikka muvofiq qonuniy vakil boʻlmasa);
oʻzi mehnat (xizmat) faoliyatini amalga oshirayotgan tashkilotning 
mol-mulkini sotib olishda yoki ijaraga olishda oʻzi ishtirok etishga haqli emas.
10. Mazkur Nizomning 4-ilovasida koʻrsatilgan manfaatlar toʻqnashuvi holatlarini aniqlash uchun xodim qaror chiqarishidan avval yoki xizmat vakolatlarini amalga oshirishdan oldin oʻziga quyidagi savollarni berishi lozim: “Men vijdonan va xolisona qaror qabul qila olamanmi?”, “Agar ushbu qarorni mehnat organlari va muassasalarining boshqa xodimi qabul qilsa, mening fikrimga oʻxshash fikrga kelarmidi?”, Agar xodim ikkita savollardan biriga “yoʻq” deb javob bersa, manfaatlar toʻqnashuvining kelib chiqishi xavfi mavjud boʻladi.
11. Manfaatlar toʻqnashuvining oldini olish uchun mehnat organlari 
va muassasalari ushbu Nizomning 4-ilovasiga muvofiq choralar koʻrishlari kerak.

3-bob. Manfaatlar toʻqnashuvi haqidagi maʻlumotlarni oshkor qilish va koʻrib chiqish tartibi
12. Manfaatlar toʻqnashuvi toʻgʻrisidagi maʻlumotlarni oshkor qilish quyidagi tartibda amalga oshiriladi:
mehnat organlari va muassasalarida vakant boʻlgan boʻsh ish joylariga nomzodlarni lavozimga tayinlash va rotatsiya qilishda manfaatlar toʻqnashuvini dastlabki tarzda oshkor qilish;
manfaatlar toʻqnashuvi toʻgʻrisidagi maʻlumotlarni oshkor qilish (har yillik deklaratsiya yoki xabarnoma);
ehtimoliy yoki mavjud manfaatlar toʻqnashuvi fakti boʻyicha maʻlumotlarni oshkor qilish;
xodimga aloqador shaxslar mazkur xodim mehnat faoliyatini amalga oshirayotgan mehnat organi yoki muassasasi bilan munosabatlarga kirishganda ehtimoliy manfaatlar toʻqnashuvi toʻgʻrisida oshkor qilish.
13. Mehnat organlari va muassasalarining boʻsh ish joylariga nomzodlarning, xodimlarning ularni lavozimga tayinlash va rotatsiya qilishda manfaatlar toʻqnashuvini dastlabki tarzda oshkor qilish Inson resurslarini rivojlantirish 
va boshqarish boshqarmasiga ishga qabul qilinayotganida manfaatlar toʻqnashuvining mavjudligi yoki yoʻqligi haqida mazkur Nizomning 1-ilovasiga muvofiq yillik deklaratsiya toʻldiriladi va taqdim etiladi.
14. Xodim deklaratsiyani mazkur Nizomning 1-ilovasiga muvofiq shaklda topshirish yoʻli bilan har yili oshkor qilishi lozim.
Manfaatlar toʻqnashuvi haqidagi maʻlumotlarni har yili xodimlar hisobot davrida yuz bergan voqealar va oʻzgarishlarni hisobga olgan holda manfaatlar toʻqnashuvining mavjudligi yoki mavjud emasligi haqida Inson resurslarini rivojlantirish va boshqarish boshqarmasiga bir yilda bir marta quyidagi tartibda xabar berishlari shart:
xodimlar har yili 15-yanvargacha deklaratsiyani mazkur Nizomning 
1-ilovasiga muvofiq shaklda manfaatlar toʻqnashuvining mavjudligi yoki yoʻqligi haqida Inson resurslarini rivojlantirish va boshqarish boshqarmasiga taqdim qilishlari lozim;
“Yagona integrator UZINFOCOM” MChJning Tashkiliy-nazorat boshqarmasi xodimlarda manfaatlar toʻqnashuvi mavjudligi/yoʻqligi haqida xabar berish zarurligi toʻgʻrisidagi topshiriqni barcha mehnat organlari va muassasalariga yetkazadi;
mehnat organlari va muassasalarining Inson resurslarini rivojlantirish 
va boshqarish boshqarmasi 15-fevralgacha manfaatlar toʻqnashuvi mavjudligini koʻrsatgan xodimlarni aniqlash uchun deklaratsiyalarni tahlil qiladi;
bunday xodimlar haqidagi maʻlumot ularning bevosita rahbarlariga yetkaziladi hamda mehnat organlari va muassasalarining Odob-axloq komissiyalariga 1-martga qadar yuboriladi;
Odob-axloq komissiyasi xodimning bevosita rahbari va (zarurat boʻlganda) xodim ishtirokida 15-martgacha manfaatlar toʻqnashuvi holatini koʻrib chiqadi 
va manfaatlar toʻqnashuvi bilan tavsiflanadigan vaziyatlarni hal qilish boʻyicha chora-tadbirlarni ishlab chiqadi yoki manfaatlar toʻqnashuvi mavjud emasligi haqida qaror chiqaradi;
manfaatlar toʻqnashuvi mavjudligi/yoʻqligi va ularni hal qilish boʻyicha moʻljallanayotgan choralar haqidagi yakuniy qaror Odob-axloq komissiyasining bayonnomasiga kiritiladi va xodimga yetkaziladi. Manfaatlar toʻqnashuvini hal qilish boʻyicha tasdiqlangan chora-tadbirlarni amalga oshirish ustidan nazorat qilish boʻyicha javobgarlik xodimning bevosita rahbari zimmasida boʻladi;
“Yagona integrator UZINFOCOM” MChJning Inson resurslarini rivojlantirish va boshqarish boshqarmasi tomonidan 20-martgacha mehnat organlari va muassasalarini mazkur Nizomning 3-ilovasiga muvofiq shakldagi Manfaatlar toʻqnashuvini hisobga olish reyestriga kiritadi;
mehnat organlari va muassasalari tomonidan toʻldirilgan Manfaatlar toʻqnashuvini hisobga olish reyestrlari Jamiyatning Inson resurslarini rivojlantirish va boshqarish boshqarmasi tomonidan jamlash ishlari amalga oshiriladi;
har yili I chorakda Jamiyat tizimida Korrupsiyaga qarshi kurashish boʻlimi masʻul xodimi Jamiyatning Inson resurslarini rivojlantirish va boshqarish boshqarmasi tomonidan taqdim etilgan maʻlumotlar asosida manfaatlar toʻqnashuvini deklaratsiya qilish, aniqlash va hal qilish boʻyicha statistika tahlilini Jamiyat Hayʻatiga koʻrib chiqish uchun korrupsiyaga qarshi kurashish boʻyicha hisobotga kiritadi.
15. Mavjud yoki ehtimoliy manfaatlar toʻqnashuvining kelib chiqishi fakti boʻyicha xodim tomonidan berilgan xabarnomani taqdim etish quyidagi tartibda amalga oshiriladi:
mehnat organlari va muassasalarining har qanday xodimida manfaatlar toʻqnashuvi kelib chiqqanda, u bu haqda bevosita rahbariga mavjud yoki ehtimoliy manfaatlar toʻqnashuvi sifatida tavsiflanadigan holatni batafsil bayon etib mazkur Nizomning 2, 21-ilovasiga muvofiq shaklda Mavjud yoki ehtimoliy manfaatlar toʻqnashuvi toʻgʻrisidagi xabarnomani berishi lozim;
koʻrsatilgan maʻlumot xodimlar tomonidan manfaatlar toʻqnashuvi kelib chiqqan yoki xodimga manfaatlar toʻqnashuvi maʻlum boʻlgan paytdan boshlab 1 (bir) ish kuni ichida yozma shaklda taqdim etilishi kerak;
xodimning bevosita rahbari xodimdan yozma xabarni olgan paytdan boshlab 3 (uch) ish kuni ichida manfaatlar toʻqnashuvi haqidagi maʻlumotni koʻrib chiqishi va manfaatlar toʻqnashuvi mavjud boʻlganida xodimning manfaatlar toʻqnashuvi kelib chiqish ehtimoliy haqidagi xabarnomasida tegishli maʻlumotni toʻldirib, uni hal qilish boʻyicha chora-tadbirlarni ishlab chiqishi va qabul qilish lozim;
xabarnoma xodim tomonidan 1 (bir) ish kuni ichida Inson resurslarini rivojlantirish va boshqarish boshqarmasiga roʻyxatdan oʻtkazish va hisobga olish uchun taqdim etiladi;
Inson resurslarini rivojlantirish va boshqarish boshqarmasi xabarnomani olib, bir ish kuni ichida manfaatlar toʻqnashuvini hal qilish boʻyicha koʻrilgan choralarning yetarliligi va maqbulligi haqida qaror chiqarish uchun Odob-axloq komissiyasining eng yaqin vaqtdagi majlisi kun tartibiga kiritishi lozim. Odob-axloq komissiyasining qarori Odob-axloq komissiyasining majlisi bayonnomasiga kiritiladi va xodimga u tuzilgan paytdan boshlab uch ish kuni ichida maʻlum qilinadi. Odob-axloq komissiyasining aʻzosi, agar unda Komissiya majlisida manfaatlar toʻqnashuvi koʻrib chiqilayotgan xodimga nisbatan manfaatlar toʻqnashuvi mavjud boʻlganda qaror qabul qilishda ishtirok etmaydi;
manfaatlar toʻqnashuvining hal etilishiga qarab mehnat organlari 
va muassasalarining Odob-axloq komissiyalari tomonidan manfaatlar toʻqnashuvi mavjudligi yoki mavjud emasligi haqida xulosa qilinadi hamda hal qilish uchun mehnat organlari va muassasalarining rahbariga koʻrib chiqishga taqdim etiladi;
xodim tomonidan oshkor etilgan mavjud yoki ehtimoliy manfaatlar toʻqnashuvi hamda ularni hal etish boʻyicha koʻrilgan choralar haqidagi maʻlumot Odob-axloq komissiyasining majlisi bayonnomasi tuzilganidan soʻng uch ish kuni ichida Manfaatlar toʻqnashuvini hisobga olish reyestrida aks ettiriladi.
16. Xodimga aloqador shaxslar tomonidan berilgan ehtimoliy manfaatlar toʻqnashuvi toʻgʻrisidagi deklaratsiyani xodimning bevosita rahbari yoki ushbu xodim ishtirok etayotgan komissiya/kollegial organning rahbari xabar topgan kundan boshlab 1 (bir) ish kuni ichida tartibga solinganligi yuzasidan maʻlumotni Inson resurslarini rivojlantirish va boshqarish boshqarmasiga roʻyxatdan oʻtkazish va hisobga olish uchun taqdim etadi.
17. Aloqador shaxslarning ehtimoliy manfaatlar toʻqnashuvi toʻgʻrisidagi deklaratsiyasi boʻyicha xodimning bevosita rahbari yoki ushbu xodim ishtirok etayotgan komissiya/kollegial organning rahbari tomonidan tartibga solish yuzasidan koʻrilgan choralar boʻyicha maʻlumotlarni koʻrib chiqish, roʻyxatdan oʻtkazish va hisobga olish boʻyicha ishlar 15-bandning oltinchi - sakkizinchi xatboshilariga muvofiq ishlarni amalga oshiradi.

4-bob. Manfaatlar toʻqnashuvini hal qilish choralari
18. Mehnat organlari va muassasalari manfaatlariga zarar yetkazilishining oldini olish uchun mavjud manfaatlar toʻqnashuvini hal qilish choralari imkon qadar tezroq amalga oshirilishi lozim.
19. Jamiyatda manfaatlar toʻqnashuvlarini boshqarishda quyidagi choralar belgilanishi kerak:
oʻziga nisbatan manfaatlar toʻqnashuvi yuzaga kelgan rahbarning bevosita boʻysunuvidagi davlat organi yoki boshqa tashkilot xodimini manfaatlar toʻqnashuvi yuzaga kelmaydigan boshqa rahbarning boʻysunuviga oʻtkazish, davlat organi yoki boshqa tashkilot xodimini manfaatlar toʻqnashuvi yuzaga kelishi mumkin boʻlgan kollegial organ tarkibidan ixtiyoriy ravishda oʻzini oʻzi rad etishi orqali yoki majburan chetlashtirish;
davlat organi yoki boshqa tashkilot xodimining lavozim majburiyatlari yoki xizmat vakolatlari doirasini qayta koʻrib chiqish;
davlat organi yoki boshqa tashkilot xodimining davlat organining yoki boshqa tashkilotning manfaatlar toʻqnashuviga olib kelishi mumkin boʻlgan axborotidan 
va hujjatlaridan foydalanishiga cheklovlar belgilash;
davlat organi yoki boshqa tashkilot xodimining yakka tartibda qarorlar qabul qilishga doir vakolatlarini qonunchilikka muvofiq amalga oshirishi ustidan kollegial nazoratni taʻminlash;
davlat organining yoki boshqa tashkilotning xodimiga oʻzidagi shaxsiy manfaatdorlikni qonunchilikka muvofiq bartaraf etishi toʻgʻrisida takliflar taqdim etish;
xodim tomonidan oʻzi mehnat (xizmat) faoliyatini amalga oshirayotgan davlat organining yoki boshqa tashkilotning manfaatlariga zid boʻlgan shaxsiy manfaatdorligidan voz kechishi;
davlat organi yoki boshqa tashkilot xodimining shaxsiy manfaatdorligini bartaraf etish choralarini koʻrish mumkin boʻlmagan taqdirda, xodimning roziligi asosida uni avvalgi lavozimiga teng boshqa lavozimga oʻtkazish yoki mehnat shartnomasini (kontraktni) umumiy asoslarda bekor qilish.
20. Manfaatlar toʻqnashuvini tartibga solish boʻyicha choralar xodimning roziligi bilan koʻrilishi kerak.
Mehnat organi yoki muassasasi tomonidan manfaatlar toʻqnashuvini tartibga solishga doir choralarni koʻrish chogʻida biror-bir shaxslarga, guruhlarga yoki tashkilotlarga afzallik, ustunlik berishga yoxud xodimni, shuningdek, fuqarolarni kamsitishga yoʻl qoʻyilmaydi.
Mehnat organi yoki muassasasi oʻz xodimi bilan oʻzaro kelishuvga koʻra, manfaatlar toʻqnashuvini tartibga solish yuzasidan qonunchilikda taʻqiqlanmagan boshqa choralarni ham koʻrishi mumkin.

5-bob. Axborotning konfedensialligi
21. Manfaatlar toʻqnashuvini hal qilishda qatnashadigan xodimlar olingan maʻlumotlarning maxfiyligini taʻminlashi va ushbu maʻlumotlardan faqat koʻrib chiqish, hisobga olish va hal etish choralarini koʻrish hamda ushbu jarayonni nazorat qilish uchun masʻul boʻlgan shaxslar tomonidan foydalanilishini taʻminlashi lozim.
22. Fuqarolar va yuridik shaxslar tomonidan xodimlarda manfaatlar toʻqnashuvi fakti yoki gumoni haqidagi xabar bilan mehnat organlari va muassasalariga murojaat qilinganida uni koʻrib chiqish mehnat organlari va muassasalarining Inson resurslarini rivojlantirish va boshqarish boshqarmasi tomonidan amalga oshiriladi.

6-bob. Manfaatlar toʻqnashuvini hisobga olish reestrini yuritish 
va saqlashga qoʻyiladigan talablar
23. Mehnat organlari va muassasalarining Inson resurslarini rivojlantirish va boshqarish boshqarmasi manfaatlar toʻqnashuvi holatlarining hisobini mazkur Nizomning 3-ilovasiga muvofiq shaklda Manfaatlar toʻqnashuvini hisobga olish reestriga kiritish yoʻli bilan oʻz vaqtida va toʻliq yuritishlari shart.
24. Har bir mehnat organlari va muassasalarining Inson resurslarini rivojlantirish va boshqarish boshqarmasi tegishli xodimning manfaatlar toʻqnashuvi holatlarining hisobini oʻz vaqtida va toʻliq yuritilishiga javobgar hisoblanadi.
25. Inson resurslarini rivojlantirish va boshqarish boshqarmasi manfaatlar toʻqnashuvi holatlari haqidagi maʻlumotlarni mehnat organlari va muassasalari Manfaatlar toʻqnashuvini hisobga olish reestrlarini har chorakda (yoki zaruratga koʻra) yigʻish va umumlashtirish yoʻli bilan toʻplashi lozim.
26. Maʻlumot Manfaatlar toʻqnashuvini hisobga olish reestriga quyidagi hollarda kiritilishi kerak:
mehnat organlari va muassasalariga ishga qabul qilishda nomzod tomonidan taqdim etilgan deklaratsiya asosida mavjud manfaatlar toʻqnashuvi aniqlanganda 
va Odob-axloq komissiyasi manfaatlar toʻqnashuvi kelib chiqishi mumkinligi faktini tasdiqlasa;
xodim boshqa ishga oʻtkazilgan taqdirda, oʻzidagi mavjud manfaatlar toʻqnashuvi toʻgʻrisidagi axborotni xabar qilganda - mehnat organi va muassasasining rahbari tomonidan buyruq imzolangan paytdan boshlab uch ish kunidan kechiktirmasdan;
mavjud manfaatlar toʻqnashuvi toʻgʻrisida xabarnoma taqdim etilganda - Odob-axloq komissiyasining bayonnomasi tuzilgan paytdan boshlab uch ish kunidan kechiktirmasdan, agar Odob-axloq komissiyasi manfaatlar toʻqnashuvi kelib chiqishi mumkinligi faktini tasdiqlasa;
xodim tomonidan manfaatlar toʻqnashuvi haqidagi maʻlumotni har yili deklaratsiya qilinganda - mazkur Nizomning 14-bandiga muvofiq;
rasmiy elektron maʻlumotlar bazalari orqali davlat organining yoki boshqa tashkilotning xodimida manfaatlar toʻqnashuvi aniqlanganda;
kelib tushgan murojaatga yoki xabarga asosan davlat organining yoki boshqa tashkilotning xodimida manfaatlar toʻqnashuvi mavjudligi tasdiqlanganda;
aloqador shaxslar tomonidan ehtimoliy manfaatlar toʻqnashuvi toʻgʻrisida deklaratsiya taqdim etilganda;
qonunchilikda belgilangan tartibda oʻtkaziladigan xizmat hamda boshqa turdagi tekshiruvlar natijasida xodimda manfaatlar toʻqnashuvi aniqlanganda.
Xodimlarning manfaatlar toʻqnashuviga tegishli boʻlgan ariza va xabarnomalari hamda boshqa maʻlumotlar mehnat organlari va muassasalarining Inson resurslarini rivojlantirish va boshqarish boshqarmasida saqlanishi shart.

7-bob. Javobgarlik
27. Barcha xodimlar egallab turgan lavozimidan qatʻi nazar, ushbu Nizomning talablariga rioya qilish, shuningdek, oʻz manfaatlarining toʻqnashuvi toʻgʻrisida mehnat organlari va muassasalariga oʻz vaqtida va toʻliq maʻlumot berish boʻyicha shaxsan javobgar hisoblanadi.
28. Manfaatlar toʻqnashuvi holatlari kelib chiqqan xodimlar tegishli maʻlumotni tahlil qilish va boshqa tekshirishlarni oʻtkazishda mehnat organlari va muassasalarining masʻul shaxslariga koʻmaklashishlari lozim.
29. Xodimning manfaatlar toʻqnashuvi toʻgʻrisidagi maʻlumotlarni yashirish va (yoki) qasddan oʻz vaqtida yoki toʻliq oshkor etmasligi, mehnat organlari 
va muassasalari manfaatlarining buzilishiga olib kelganligi yoki olib kelmaganligidan qatʻi nazar, qabul qilingan axloqiy normalar, mehnat intizomi hamda mehnat organlari va muassasalarining ichki talablari buzilishi sifatida qaraladi.
30. Manfaatlar toʻqnashuvi haqidagi maʻlumotlarni umumlashtirish, koʻrib chiqish hamda manfaatlar toʻqnashuvini tartibga solish boʻyicha maʻsul xodimlar, shu jumladan, ushbu maʻlumotlardan foydalanish vakolatiga ega xodimlar tomonidan axborotning konfedensialligini har qanday koʻrinishda buzilishi xodimni intizomiy javobgarlikka toritish uchun asos boʻladi.
31. Xodimda u ongli ravishda mazkur Nizomda belgilangan tartibda masʻul mansabdor shaxslarga xabar bermagan, xizmat majburiyatlarini lozim darajada bajarmasligiga olib kelgan va (yoki) mehnat organlari va muassasalari manfaatlarining buzilishiga olib kelgan manfaatlar toʻqnashuvi aniqlanganda, bunday xodim Oʻzbekiston Respublikasi qonunchiligida va mehnat organlari va muassasalarining ichki hujjatlarida belgilangan asoslarda va tartibda intizomiy yoki qonunchilikda nazarda tutilgan boshqa turdagi javobgarlikka tortilishi mumkin.


“Yagona integrator UZINFOCOM” MChJ tizimida manfaatlar toʻqnashuvini boshqarish toʻgʻrisidagi nizomga 
1-ilova

“Yagona integrator UZINFOCOM” MChJ xodimlarining lavozimga tayinlanganda yoki yillik deklaratsiyani oʻzgartirish/tayinlash paytida manfaatlar toʻqnashuvi mavjudligi/mavjud yemasligi toʻgʻrisidagi ariza
	Xodimning (nomzod) F.I.Sh (toʻliq yozilishi kerak).
	

	Tarkibiy boʻlinma nomi. (departament, inspeksiya, boshqarma, boʻlim nomi)
	

	Xodim (nomzod tanlovdan oʻtayotgan) lavozimi.
	


Ushbu arizada quyidagi atamalar qoʻllaniladi:
yaqin qarindosh - qarindosh yoki quda tomonidan qarindosh boʻlgan shaxslar, yani ota-ona, tugʻishgan va oʻgay aka-uka va opa-singillar, er-xotin, farzand, shu jumladan, farzandlikka olinganlar, bobo, buvi, nevaralar, shuningdek, er-xotinning ota-onasi, tugʻishgan va oʻgay aka-uka va opa-singillari;
aloqador shaxslar - xodim bilan tijorat tashkilotlarining ustav kapitalida ishtirok etadigan shaxslar (Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi holatlari bundan mustasno);
manfaatlar toʻqnashuvi - shaxsiy (bevosita yoki bilvosita) manfaatdorlik Jamiyat va uning tizimidagi tashkilotlar xodimining mansab yoxud xizmat majburiyatlarini lozim darajada bajarishga taʻsir koʻrsatayotgan yoki taʻsir koʻrsatishi mumkin boʻlgan hamda shaxsiy manfaatdorlik bilan bandlik organi (tasarrufiy tashkilot) huquqlari va qonuniy manfaatlari oʻrtasida qarama-qarshilik yuzaga kelayotgan yoki yuzaga kelishi mumkin boʻlgan vaziyat;
xodimning shaxsiy manfaatdorligi - Jamiyat va uning tizimi xodimi tomonidan oʻz xizmat vazifalarini bajarish chogʻida uning yaqin qarindoshi yoki xodimga aloqador boʻlgan shaxslar tomonidan xodimning mansab yoki xizmat majburiyatlarini lozim darajada bajarilishiga taʻsir qilishi mumkin boʻlgan pul mablagʻlari, moddiy yoki nomoddiy qimmatliklar, boshqa mol-mulk, boylik va imtiyozlar koʻrinishida shaxsiy naf olish imkoniyati (shaxsiy, ijtimoiy, moliyaviy, siyosiy va boshqa tijorat yoki notijorat manfaatlari).
	1.
	Agar Sizning yaqin qarindoshingiz va/yoki aloqador shaxslaringiz “Yagona integrator UZINFOCOM” MChJ tizimida ishlayotgan boʻlsa, ularning mavqeyini va tarkibiy boʻlinmasini koʻrsating (Agar ular ishlamasa “Yoʻq deb yozing”).

	

	2.
	Agar Sizning yaqin qarindoshingiz va/yoki aloqador shaxslaringiz tijorat tashkilotlarining ustav kapitalida ishtirok etsa (yoki yakka tartibdagi tadbirkor boʻlsa), Siz egallab turgan lavozim manfaatlar toʻqnashuviga olib keladi deb oʻylaysizmi?
(Agar ishtirok etsa ularni koʻrsating, ishtirok etmasa “Ishtirok etmaydi”, agar u manfaatlar toʻqnashuviga olib kelsa “Sababini koʻrsating, olib kelmasa “Olib kelmaydi” deb koʻrsating).

	

	3.
	Agar Sizning yaqin qarindoshingiz va/yoki aloqador shaxslaringiz nodavlat notijorat tashkilotini boshqarishda qatnashsa, Sizning egallab turgan lavozimingiz manfaatlar toʻqnashuviga olib keladi deb oʻylaysizmi?
(Agar ishtirok etsa ularni koʻrsating, ishtirok etmasa “Ishtirok etmaydi”, agar u manfaatlar toʻqnashuviga olib kelsa “Sababini koʻrsating, olib kelmasa “Olib kelmaydi” deb koʻrsating)

	

	4.
	Sizning yaqin qarindoshingiz va/yoki aloqador shaxslaringiz davlat idoralarida va tashkilotlarda ishlaydimi? Ha boʻlsa, batafsil yozing.

	

	5
	Sizning yaqin qarindoshingiz va/yoki aloqador shaxslaringiz Jamiyat va uning tizimi tashkilotlarida ishlashga shaxsiy qiziqish bildiradimi? Ha boʻlsa, batafsil yozing.

	

	6.
	Agar manfaatlar toʻqnashuviga olib keladigan boshqa holatlar mavjud boʻlsa, ularni koʻrsating.

	

	7.
	Zarur boʻlsa, qoʻshimcha maʻlumotlarni koʻrsating.

	


Ushbu arizani imzolab quyidagilarni tasdiqlayman:
- Menda manfaatlar toʻqnashuviga olib keladigan holatlar mavjud/mavjud emas (tegishli javobning ost qismiga chiziqcha bilan chizing);
- Men ushbu arizada aks etgan maʻlumotlarni toʻliqligi va haqqoniyligini tasdiqlayman hamda ushbu maʻlumotlarni Jamiyat va uning tizimidagi tashkilotlar tomonidan tekshirishga rozilik bildiraman;
- Jamiyat tizimida manfaatlar toʻqnashuvini boshqarish toʻgʻrisida nizom talablariga binoan, men toʻldirgan har qanday arizani haqqoniyligiga taʻsir qiladigan yangi holatlar toʻgʻrisida tegishli tartibda darhol xabar berish majburiyatini olaman.


________________			__________			___________
(F.I.Sh)				    (Imzo)			        (sana)



“Yagona integrator UZINFOCOM” MChJ tizimida manfaatlar toʻqnashuvini boshqarish toʻgʻrisidagi nizomga 2-ilova

	Mavjud manfaatlar toʻqnashuvi toʻgʻrisidagi

	XABARNOMA

	Men ushbu xabarnomada oʻzim va menga aloqador shaxslarning mavjud manfaatlar toʻqnashuviga oid quyidagi maʻlumotlar toʻgʻrisida xabar beraman:

	1. Xodimga oid maʻlumotlar

	1.
	Identifikatsiya ID-kartasi yoki biometrik pasport maʻlumotlari (seriyasi, raqami, berilgan sanasi)
	

	2.
	Jismoniy shaxsning shaxsiy identifikatsiya raqami (JShShIR) (mavjud boʻlgan taqdirda)
	

	2. Aloqador shaxslarga oid maʻlumotlar

	Xodimning yaqin qarindoshiga oid maʻlumotlar

	1.
	Familiya, ismi, otasining ismi
	

	2.
	Identifikatsiya ID-kartasi yoki biometrik pasport maʻlumotlari (seriyasi, raqami, berilgan sanasi)
	

	3.
	Jismoniy shaxsning shaxsiy identifikatsiya raqami (JShShIR) (mavjud boʻlgan taqdirda)
	

	Xodim qaysi yuridik shaxsning ustav fondi (ustav kapitali) aksiyalariga yoki ulushlariga egalik qilsa yoxud unda boshqaruv organining rahbari yoki aʻzosi boʻlsa, oʻsha yuridik shaxsga oid maʻlumotlar

	1.
	Yuridik shaxsning nomi
	

	2.
	Soliq toʻlovchining identifikatsiya raqami (STIR)
	

	Xodimning yaqin qarindoshi qaysi yuridik shaxsning ustav fondi (ustav kapitali) aksiyalariga yoki ulushlariga egalik qilsa yoxud unda boshqaruv organining rahbari yoki aʻzosi boʻlsa, oʻsha yuridik shaxsga oid maʻlumotlar

	1.
	Yuridik shaxsning nomi
	

	2.
	Soliq toʻlovchining identifikatsiya raqami (STIR)
	

	
	
	


* Xodim unga aloqador shaxslarning (xodimning yaqin qarindoshlari yoki xodimning yaqin qarindoshlari ustav fondi (ustav kapitali) aksiyalariga yoki ulushlariga egalik qiladigan yoxud boshqaruv organi rahbari yoki aʻzosi boʻlgan yuridik shaxs) identifikatsiya ID-kartasi (biometrik pasporti), JShShIR, STIR boʻyicha maʻlumotlarni olish imkoniyatiga ega boʻlmasa, u tomonidan tegishli pozitsiyalarda “maʻlumotga ega emasman” deb izoh koʻrsatilishi mumkin.
	3. Mavjud manfaatlar toʻqnashuvi boʻyicha maʻlumot

	1.
	Mavjud manfaatlar toʻqnashuvi toʻgʻrisida maʻlumot
	

	Xodimning lavozimi
	Shaxsiy imzo yoki elektron raqamli imzosi
	___________________________
(Xodimning F.I.O.)

	
	
	Toʻldirilgan sana

20___ yil “____” _________

	
	
	

	
Xodimning bevosita rahbari

	Mavjud manfaatlar toʻqnashuvini tartibga solish boʻyicha koʻrilgan chora: __________________________________________________________________


	__________________________________________________________________

	Xodimning bevosita rahbarining lavozimi
	Shaxsiy imzo yoki elektron raqamli imzosi
	___________________________
(Xodimning F.I.O.)

	
	
	Toʻldirilgan sana
20___ yil “____” _________

	
	
	

	Mavjud manfaatlar toʻqnashuvi aniqlangan holatlar Manfaatlar toʻqnashuvini hisobga olish reestrida roʻyxatga olingan sanasi va tartib raqami: 20___ yil “____” “_________________”; ____________________-son.





“Yagona integrator UZINFOCOM” MChJ tizimida manfaatlar toʻqnashuvini boshqarish toʻgʻrisidagi nizomga 21-ilova

Xodimning ehtimoliy manfaatlar toʻqnashuvi toʻgʻrisidagi deklaratsiyasining NAMUNAVIY ShAKLI
Men,	ushbu
(familiyasi, ismi, otasining ismi va uning lavozimi)

(yillik/ishga qabul qilinayotganda/boshqa ishga oʻtkazilayotganda)
Toʻldirayotgan	deklaratsiyada	oʻzim	va	menga	aloqador	shaxslarning	ehtimoliy manfaatlar toʻqnashuviga oid quyidagi maʻlumotlarni oshkor qilaman:
1. Xodimga oid maʻlumotlar
	1.
	Identifikatsiya ID-kartasi yoki biometrik pasport maʻlumotlari
(seriyasi, raqami, berilgan sanasi)
	

	2.
	Jismoniy shaxsning shaxsiy identifikatsiya raqami (JShShIR)
(mavjud boʻlgan taqdirda)
	



2. Aloqador shaxsga oid maʻlumotlar*
	Xodimning yaqin qarindoshiga oid maʻlumotlar

	1.
	Familiya, ismi, otasining ismi
	

	2.
	Identifikatsiya ID-kartasi yoki biometrik pasport maʻlumotlari
(seriyasi, raqami, berilgan sanasi)
	

	3.
	Jismoniy shaxsning shaxsiy identifikatsiya raqami (JShShIR)
(mavjud boʻlgan taqdirda)
	

	Xodim qaysi yuridik shaxsning ustav fondi (ustav kapitali) aksiyalariga yoki ulushlariga egalik qilsa yoxud unda boshqaruv organining rahbari yoki
aʻzosi boʻlsa, oʻsha yuridik shaxsga oid maʻlumotlar

	1.
	Yuridik shaxsning nomi
	

	2.
	Soliq toʻlovchining identifikatsiya raqami (STIR)
	

	Xodimning yaqin qarindoshi qaysi yuridik shaxsning ustav fondi (ustav kapitali) aksiyalariga yoki ulushlariga egalik qilsa yoxud unda boshqaruv
organining rahbari yoki aʻzosi boʻlsa, oʻsha yuridik shaxsga oid maʻlumotlar

	1.
	Yuridik shaxsning nomi
	





	2.
	Soliq toʻlovchining identifikatsiya raqami (STIR)
	



* Xodim unga aloqador shaxslarning (xodimning yaqin qarindoshlari yoki xodimning yaqin qarindoshlari ustav fondi (ustav kapitali) aksiyalariga yoki ulushlariga egalik qiladigan yoxud boshqaruv organi rahbari yoki aʻzosi boʻlgan yuridik shaxs) identifikatsiya ID- kartasi (biometrik pasporti), JShShIR, STIR boʻyicha maʻlumotlarni olish imkoniyatiga ega boʻlmasa, u tomonidan tegishli pozitsiyalarda “maʻlumotga ega emasman” deb izoh koʻrsatilishi mumkin.

3. Ehtimoliy manfaatlar toʻqnashuvi toʻgʻrisidagi maʻlumot







4. Ehtimoliy manfaatlar toʻqnashuvi toʻgʻrisidagi deklaratsiyada koʻrsatilishi kerak boʻlgan maʻlumotlardan tashqari qoʻshimcha maʻlumotlar (agar mavjud
boʻlsa)



(xodim tomonidan manfaatlar toʻqnashuvi vaziyati sifatida baholanadigan boshqa holatlar koʻrsatiladi)







Xodimning lavozimi

Shaxsiy imzo yoki elektron raqamli

(Xodimning F.I.O.)

imzosi	Toʻldirilgan sana
20	yil «	» 	
Ehtimoliy manfaatlar toʻqnashuvi aniqlangan holatlar Manfaatlar toʻqnashuvini hisobga olish reestrida roʻyxatga olingan sanasi va raqami: 20	yil «	»
«	»; reestr raqami 	-son.

“Yagona integrator UZINFOCOM” MChJ tizimida manfaatlar toʻqnashuvini boshqarish toʻgʻrisidagi nizomga 3-ilova
Manfaatlar toʻqnashuvini hisobga olish reestri NAMUNAVIY ShAKLI

	
	
	
	
	
	
	
	Maxsus
	


Koʻrilgan choralarning amalga oshirilishi ustidan nazorat qilish boʻyicha masʻul shaxs
	
Maxsus boʻlinma xodimining oʻz qoʻli bilan qoʻyilgan imzosi yoki elektron raqamli imzosi va sana

	
	
	
	
	
	
	
	boʻlinma
	
	

	
	
	Mavjud
	
	
	
	
	tomonidan
	
	

	
	
	yoki
	Xodim
	
	
	
	qabul
	
	

	
	
	ehtimoliy
	faoliyat
	
	
	Manfaatlar
	qilingan
	
	

	T/ r
	Maʻlumot olingan sana
	manfaatlar toʻqnashuvi holatlarini
reestrga
	yuritayotgan tarkibiy boʻlinmaning
nomi va
	Manfaatlar toʻqnashuviga oid qisqacha
maʻlumot
	Manfaatlar toʻqnashuvining turi (mavjud
yoki ehtimoliy)
	toʻqnashuvini tartibga solish boʻyicha
koʻrilgan
	xulosa raqami va sanasi, Odob-
axloq
	
	

	
	
	kiritgan
	uning
	
	
	choralar
	komissiyasi
	
	

	
	
	xodimning
	lavozimi
	
	
	
	yigʻilish
	
	

	
	
	F.I.O.
	
	
	
	
	bayonnomasi
	
	

	
	
	
	
	
	
	
	raqami va
	
	

	
	
	
	
	
	
	
	sanasi
	
	

	1
	2
	3
	4
	5
	6
	7
	8
	9
	10

	1.
	
	
	
	
	
	
	
	
	

	...
	
	
	
	
	
	
	
	
	




[bookmark: _Hlk219737782][bookmark: _Hlk219987366]“Yagona integrator UZINFOCOM” MChJ tizimida manfaatlar toʻqnashuvini boshqarish toʻgʻrisidagi        nizomga  4-ilova

Mehnat organlari va muassasalarida manfaatlar toʻqnashuvini oldini olish boʻyicha
TADBIRLAR
	Vaziyat
	Davriyligi
	Amalga oshiriladigan tadbirlar

	

Ishga qabul qilish / rotatsiya / lavozimi oʻzgarishi
	

Bir vaqtning oʻzida
	Yaqin qarindoshlar va / yoki aloqalor shaxslar bilan bir-birlariga
toʻgʻridan- toʻgʻri boʻysuvda ishlashiga yoʻl quyilmasligini taʻminlash.

	
	
	Har bir hodimni mazkur Nizom bilan
imzo qoʻydirgan holda tanishtirish.

	
	
	Manfaatlar toʻqnashuvi mavjud boʻlgan shaxsni tanlov / attestatsiya komissiyasi tarkibidan chiqarish choralarini koʻrish.

	Xarid qilish shartnomalarini tuzish
	Bir
vaqtning oʻzida
	Kontragentlardan taʻsischilar, mulkdorlar, rahbarlari va yakuniy benifiarlar toʻgʻrisida maʻlumotlarni soʻrab olish.

	Davlat organlari va
tashkilotlarining tekshiruvlari
	Bir vaqtning oʻzida
	Ishchi guruh tarkibidan tekshirilayotgan organlar va tashkilotlarida ishlayotgan yaqin qarindoshlari va aloqador shaxlari mavjud xodimlarni chiqarib tashlash.

	Xodimlar tomonidan
manfaatlar toʻqnashuvi toʻgʻrisida arizalarni toʻldirish
	Har yili
	Xodimlarning yaqin qarindoshlari va aloqador shaxslari toʻgʻrisidagi
maʻlumotlarni aniqlash.

	Korrupsiyaga qarshi kurashish boʻyicha oʻquvlarni oʻtkazish
	Oʻquv rejasiga muvofiq
	Ehtimoliy va mavjud manfaatlar toʻqnashuvi holatlarini, ular toʻgʻrisida xabardor qilish tartibi va ularni tartibga solish toʻgʻrisida.

	Xodimlarning korrupsiyaga qarshi kurashish boʻyicha maslahatlar
	

Amaliy
	Xodimlarning manfaatlariga zid boʻlgan nizolarni boshqarish boʻyicha maslahatlarni Jamiyat tizimidagi korrupsiyaga qarshikurash boʻlimi, axloq komissiyasi yoki mavjud aloqakanallari orqali olishlarini taʻminlash.

	Aloqa kanallariga murojaatlarni qabul qilish
	
Doimiy
	Mehnat organlari xodimlari uchun manfaatlar toʻqnashuvi toʻgʻrisidagi xabarlarni oʻz vaqtida va toʻgʻri	qabul qilinishini, roʻyxatdan oʻtkazilishini va qayta	ishlashini doimiy ravishda
taʻminlash.

	Korrupiyaga qarshi kurashish tizimining samaradorligini monitoring qilish
	
Doimiy
	Samaradorligini monitoring qilish	va baholash, jarayonlarni avtomatlashtirish va ikki yoki undan ortiq shaxslarni muvofiqlashtirish boʻyicha qarorlar qabul qilish orqali manfaatlar toʻqnashuvini boshqarish tizimini doimiy ravishda takomillashtirish.

	Xodimning manfaatlar toʻqnashuvi yuzaga kelishi fakti boʻyicha oshkor qilishi
	Oshkor etilgan taqdirda
	Bevosita rahbar tomonidan tezkor va samarali hal qilish	choralarini koʻrish hamda	uning ustidan axloqiy komissiya tomonidan nazorat olib borilishini taʻminlash.




